**Maisto daviniai nemokamą maitinimą gaunantiems mokiniams 2021-09-30**

2021 m. rugsėjo 30 d. nuo 8.00 iki 18.00 val. Martyno Mažvydo progimnazijos valgykloje (Vydūno g. 17A) bus išduodami maisto daviniai 1 - 8 klasių mokinių tėvams (globėjams/ rūpintojams), kurių vaikams yra paskirtas nemokamas maitinimas ir mokiniai mokosi nuotoliniu būdu namuose (sergant, esant saviizoliacijoje, mišraus mokymosi būdo nuotolinės savaitės ir kt.) už rugsėjo mėnesio laikotarpį.

Įėjimas – šoninis Martyno Mažvydo progimnazijos valgyklos įėjimas iš Įsruties gatvės puses. Maistas išduodamas, pasirašius maisto davinio išdavimo lape.

Atsiimant maisto davinį laikomasi visų saugumo ir Vyriausybės nustatytų karantino reikalavimų: laikytis saugaus atstumo, dėvėti veido apsaugines priemones, mūvėti pirštines ir turėti savo rašiklį pasirašymui.